SL Uradni list Evropske unije L 175/89

SKLEP SKUPNEGA ODBORA EGP

št. 43/2006

z dne 28. aprila 2006

o spremembi Priloge I (Veterinarske in fitosanitarne zadeve) k Sporazumu EGP

SKUPNI ODBOR EGP JE –

ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,

ob upoštevanju naslednjega:

(1) Priloga I k Sporazumu je bila spremenjena s Sklepom Skupnega odbora EGP št. 19/2006 z dne 10. marca 2006 (1).

(2) Uredbo Komisije (ES) št. 1810/2005 z dne 4. novembra 2005 o novem dovoljenju za dodatek v krmi za deset let, trajnem dovoljenju za nekatere dodatke v krmi in začasnem dovoljenju za nove uporabe nekaterih že dovoljenih dodatkov v krmi (2) je treba vključiti v Sporazum.

(3) Uredbo Komisije (ES) št. 1811/2005 z dne 4. novembra 2005 o začasnih in trajnih dovoljenjih za nekatere dodatke v krmi ter začasnem dovoljenju za novo uporabo že dovoljenega dodatka v krmi (3), kakor je bila popravljena z UL L 10, 14.1.2006, str. 72, je treba vključiti v Sporazum.

(4) Uredbo Komisije (ES) št. 1812/2005 z dne 4. novembra 2005 o spremembi uredb (ES) št. 490/2004, (ES) št. 1288/2004, (ES) št. 521/2005 in (ES) št. 833/2005 glede pogojev za izdajo dovoljenja nekaterih dodatkov v krmi, ki spadajo v skupino encimov in mikroorganizmov (4) je treba vključiti v Sporazum –

SKLENIL:

Člen 1

Poglavje II Priloge I k Sporazumu se spremeni:

1. V točkah 1zm (Uredba Komisije (ES) št. 490/2004), 1zt (Uredba Komisije (ES) št. 1288/2004), 1zzi (Uredba Komisije (ES) št. 521/2005) in 1zzk (Uredba Komisije (ES) št. 833/2005) se doda: „ , kakor je bila spremenjena s: — 32005 R 1812: Uredba Komisije (ES) št. 1812/2005 z dne 4. novembra 2005 (UL L 291, 5.11.2005, str. 18).“

2. Za točko 1zzp (Uredba Sveta (ES) št. 1459/2005) se vstavijo naslednje točke: „1zzq. 32005 R 1810: Uredba Komisije (ES) št. 1810/2005 z dne 4. novembra 2005 o novem dovoljenju za dodatek v krmi za deset let, trajnem dovoljenju za nekatere dodatke v krmi in začasnem dovoljenju za nove uporabe nekaterih že dovoljenih dodatkov v krmi (UL L 291, 5.11.2005, str. 5). 1zzr. 32005 R 1811: Uredba Komisije (ES) št. 1811/2005 z dne 4. novembra 2005 o začasnih in trajnih dovoljenjih za nekatere dodatke v krmi ter začasnem dovoljenju za novo uporabo že dovoljenega dodatka v krmi (UL L 291, 5.11.2005, str. 12), kakor je bila popravljena z UL L 10, 14.1.2006, str. 72.“

Člen 2

Besedila uredb (ES) št. 1810/2005, (ES) št. 1811/2005, kakor je bila popravljena z UL L 10, 14.1.2006, str. 72, in (ES) št. 1812/2005 v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.

Člen 3

Ta sklep začne veljati 29. aprila 2006, pod pogojem, da so bila Skupnemu odboru EGP (5) predložena vsa uradna obvestila v skladu s členom 103(1) Sporazuma.

Člen 4

Ta sklep se objavi v sklopu EGP in Dopolnilu EGP Uradnega lista Evropske unije.

V Bruslju, 28. aprila 2006 Za Skupni odbor EGP Predsednik R. WRIGHT

(1) UL L 147, 1.6.2006, str. 43.

(2) UL L 291, 5.11.2005, str. 5.

(3) UL L 291, 5.11.2005, str. 12.

(4) UL L 291, 5.11.2005, str. 18.

(5) Navedena ni nobena ustavna zahteva.